Na osnovu člana 32 stav 1 tačka 26 Zakona o lokalnoj samoupravi ("Sl.list RCG", br. 42/03, 28/04, 75/05 i 13/06 i “Sl. list CG”, br. 88/09, 03/10, 73/10, 38/12 i 10/14) i člana 4 Zakona o prekršajima (“Sl.list CG”, br. 1/11, 6/11, 39/11 i 32/14), a u vezi sa članom 53 Zakona o radu ("Sl. list CG", br. 49/08, 26/09, 88/09, 26/10, 59/11, 66/12 i 31/14), člana 42 Statuta opštine Rožaje ("Sl. list CG – Opštinski propisi", br. 9/11) Skupština opštine Rožaje, na sjednici održanoj 03.03.2016.godine, **d o n i j e l a j e**

**ODLUKU**

 **o dopuni Odluke o radnom vremenu**

**Član 1**

U Odluci o radnom vremenu (“Sl.list CG – opštinski propisi”, br. 18/15), poslije člana 41 dodaje se novo poglavlje “KAZNENE ODREDBE” i novi član, koji glasi:

**Član 41a**

“Novčanom kaznom od 150 eura do 2.000 eura kazniće se zaprekršaj pravno lice ako:

* u objektu u kome obavlja djelatnost ne drži ovjerenu Odluku o rasporedu radnog vremena (član 3 stav 2);
* ne radi u radnom vremenu utvrđenom Odlukom o rasporedu radnog vremena (član 4);
* ne radi u vremenu određenom odredbama ove Odluke;
* ne istakne obavještenje sa nazivom i adresom dežurnih objekata na ulazu u objekat koji nije dežurni (član 14 stav 2);
* ne pribavi odobrenje nadležnog organa lokalne uprave o radnom vremenu dužem od propisanog (član 34, 36, 37, 38);
* postupa suprotno članu 42 ove Odluke.

Za prekršaj iz stava 1 ovog člana kazniće se preduzetnik novčanom kaznom u iznosu od 50 eura do 1.000 eura, odgovorno lice u pravnom licu i fizičko lice u iznosu od 20 eura do 200 eura.

**Član 2**

Ova Odluka stupa na snagu osmog dana od dana objavljivanja u "Službenom listu Crne Gore –opštinski propisi".

Broj: 71

Rožaje, 04.03.2016.godine

SKUPŠTINA OPŠTINE ROŽAJE

 Predsjednik Skupštine,

 Husein Kurtagić, prof., s.r.